Versorger wen koedoe | News24
Versorger wen koedoe
Rachel de Goede. Foto: VERSKAF
'n Versorger op Despatch is die gelukkige wenner van 'n koedoe wat deur die ACVV Dienssentrum op die dorp uitgeloot is.
Rachele Goeda versorg Andries Ferreira, wat jare lank deel van die sentrum was, maar weens sy gesondheid nie meer gereeld die sentrum besoek nie.
"Rachele was so verbaas toe sy hoor dat sy die wenner is. Oom Andries het goedgunstelik 'n vrieskas aan haar voorsien waarin die vleis gebêre word, wat gratis deur die Plaasslag-huis op die dorp na haar smaak verwerk is," het Hannes Slabbert 'n vrywilliger van ACVV Dienssentrum Despatch.
Die bok is deur twee weldoeners aan die sentrum geskenk en die Dienssentrum bedank graag Nico Eyre en Tian van Wyk asook die personeel van die Plaas-slaghuis vir hulle ondersteuning. Die fondse wat ingesamel is sal vir broodnodige behoeftes by die sentrum aangewend word